
Naslov: Otvoritev mejnega prehoda Rigonce
Napoved za voditelja:

T- Rigonce /

Na današnji priložnostni slovesnosti so tudi uradno predali v uporabo novozgrajeni mejni prehod Rigonce, ki zagotavlja varovanje zunanje meje Evropske unije v skladu s schengenskimi standardi. Priprave na njegovo obnovo so se začele že leta 2007, letos pa je bila gradnja zaključena in pridobljeno uporabno dovoljenje. Na mejnem prehodu so posodobili prometno in komunalno infrastrukture in zgradili zidane objekte in nadstrešnico za delovanje mejnih služb. Tako je zdaj za potnike omogočen prijaznejši in hitrejši prehod meje, prav tako pa so se izboljšali pogoji za delovanje državnih služb – policije in carine. Obnova je stala 1,7 mio evrov, tretjina denarja zanjo je bilo pridobljenih iz sredstev EU, preostalih 67% pa iz državnega proračuna.

